ລາຍງານໃໝ່ ສະແດງໃຫ້ເຫັນວ່າ ຄວາມອຶດຫິວ ແລະ ຄວາມຕຸ້ຍພີ ກຳລັງສູງຂຶ້ນ ໃນເອເຊຍ
ການຂະຫຍາຍຕົວຂອງເສດຖະກິດ ໄດ້ນຳໄປສູ່ ການມີ "ສິນຄ້າທີ່ບໍ່ດີສຳລັບສຸຂະພາບ" ຫຼາຍຂຶ້ນ ໃນເຂດ ຊົນນະບົດ ແລະ ຕໍ່ພວກຄົນທຸກຍາກ ແລະ ພວກຄອບຄົວຊັ້ນກາງ.
ກອງທຶນເພື່ອເດັກນ້ອຍຂອງອົງການສະຫະປະຊາຊາດ ຫຼື UNICEF ແລະ ອົງການອານາໄມໂລກ ຫຼື WHO ຢູ່ໃນບົດ ລາຍງານສະບັບໃໝ່ ເຕືອນວ່າ ພວກເດັກນ້ອຍຢູ່ໃນເຂດ ເອເຊຍຕາເວັນອອກສຽງໃຕ້ ກຳລັງປະເຊີນໜ້າກັບ ວິກິດການ ຂາດສານອາຫານ ທ່າມກາງການເພີ້ມຂຶ້ນ ຈຳນວນຂອງພວກ ເດັກນ້ອຍ ທີ່ຂາດສານອາຫານ ແລະ ພວກເດັກນ້ອຍທີ່ຕຸ້ຍ ພີໂພດ ເຖິງແມ່ນວ່າ ເສດຖະກິດ ຈະໄດ້ມີການຂະຫຍາຍຕົວ ຂຶ້ນ ຫຼາຍທົດສະວັດຜ່ານມາກໍຕາມ ພວກອົງການດັ່ງກ່າວ ຮຽກຮ້ອງໃຫ້ມີການວາງລະບຽບ ຕໍ່ອາຫານບໍ່ມີຄຸນຄ່າ ແລະ ຈຳກັດນ້ຳດື່ມທີ່ມີນ້ຳຕານ ສຳລັບພວກເດັກນ້ອຍ ພ້ອມກັນນັ້ນ ກໍໃຫ້ແກ້ໄຂບັນຫາການ ຂາດສານອາຫານ ທີ່ເປັນຜົນເຮັດໃຫ້ການເຕີບໂຕ ຂອງພວກເດັກນ້ອຍ ທີ່ມີສະພາບການ ເປັນຢູ່ທຸກຍາກ ຢຸດສະງັກ ຢູ່ໃນລະດັບທີ່ຊ້ຳເຮື້ອ ບົດລາຍງານຮ່ວມ ຂອງ UNICEF ແລະ WHO ທີ່ໄດ້ຖືກເຜີຍແຜ່ ໃນວັນຈັນມື້ນີ້ ລາຍງານ ວ່າ ເອເຊຍຕາເວັນອອກສຽງໃຕ້ ແມ່ນກຳລັງປະເຊີນໜ້າກັບ ບັນຫາຄ່າໃຊ້ຈ່າຍດ້ານ ສຸຂະພາບ ຊຶ່ງເປັນຜົນມາຈາກການຂາດແຄນສານອາຫານຂອງພວກເດັກນ້ອຍ ແລະ ສະພາບ ການມີນ້ຳໜັກຫຼາຍ ອັນເປັນບັນຫາສອງທົບ ທີ່ປາກົດວ່າມີຫຼາຍຂຶ້ນ ຢູ່ໃນ ປະເທດທີ່ມີລາຍຮັບ ປານກາງ ເຊັ່ນ ອິນໂດເນເຊຍ ມາເລເຊຍ ຟີລິບປິນ ແລະ ໄທ ບົດລາຍງານກ່າວອີກວ່າ ຢູ່ໃນອິນໂດເນເຊຍ ປະເທດດຽວ ພວກເດັກນ້ອຍທີ່ຂາດສານ ອາຫານ ເປັນບ່ອນທຳລາຍ ການພັດທະນາຂອງເດັກນ້ອຍ ຊຶ່ງນຳໄປສູ່ ການເປັນພະຍາດ ທີ່ບໍ່ຕິດຕໍ່ກັນ ທີ່ໃຊ້ຈ່າຍແຕ່ລະປີ ມູນຄ່າ 248 ຕື້ໂດລາ ທ່ານນາງ Dorothy Foote ນັກຊ່ຽວຊານດ້ານໂພສະນະການຂອງ UNICEF ປະຈຳ ຂົງເຂດ ໄດ້ເອີ້ນບັນຫາຕ່າງໆ ນັ້ນ ວ່າ ທີ່ກວມເອົາທັງ ພວກເດັກນ້ອຍທີ່ຂາດສານອາຫານ ແລະ ລະດັບການໂພສະນາການ ຕາມປົກກະຕິ